अल्लू अर्जुन की धमाकेदार वापसी, बर्थडे से पहले फैंस को दिया सरप्राइज
Pushpa The Rule Teaser Release On Allu Arjun's Birthday - अल्लू अर्जुन और रश्मिका मंदाना की मोस्ट अवेटेड फिल्म ‘पुष्पा : द रूल’ का टीजर वीडियो रिलीज हो गया है।
अल्लू अर्जुन और रश्मिका मंदाना की मोस्ट अवेटेड फिल्म ‘पुष्पा : द रूल’ का टीजर वीडियो रिलीज हो गया है। कल यानी 8 अप्रैल को अल्लू का बर्थडे है इससे पहले ही मेकर्स ने उनके फैंस को सरप्राइज दिया है। फिल्म का टीजर काफी जबरदस्त लग रहा है।
कुछ दिनों पहले एक प्रमोशनल वीडियो जारी किया गया था, जिसमें दिखाया गया था कि पुष्पा जेल से भाग गया है। लेकिन वह कहां है, इस बारे में किसी को कुछ नहीं पता। वहीं,अब इस नए वीडियो में पुष्पा घने जंगल और सूनसान इलाके में नजर आया।
पहले पार्ट ने की थी जबरदस्त कमाई
दिसंबर 2021 में रिलीज हुई फिल्म ‘पुष्पा: द राइज’ ने बॉक्स-ऑफिस पर वर्ल्डवाइड 332 करोड़ की कमाई की थी। इस फिल्म में पुष्पा नाम के मजदूर की जिंदगी चंदन की लकड़ी के बिजनेस को करीब से देखने से पूरी तरह बदल जाती है। फिल्म की स्टोरी लाइन के अलावा अल्लू अर्जुन की पर्सनालिटी, करैक्टर और फिल्म के गाने भी काफी पसंद किए गए।
फिल्म का सीक्वल ‘पुष्पा: द रूल’ के राइटर-डायरेक्टर सुकुमार हैं। फिल्म में रश्मिका, अल्लू अर्जुन और फहाद के साथ जगदीश प्रताप भंडारी, सुनील और राव रमेश भी नजर आएंगे। फिल्म की रिलीज डेट अभी सामने नहीं आई है।